मुजफ्फरपुर (बिहार). शहर में शुक्रवार को एक अनोखी शादी हुई। आमतौर पर शादी का वेन्यू लड़के का घर या मैरिज हॉल होता है लेकिन ये शादी हॉस्पिटल में हुई। अनोखी शादी का क्लाइमेक्स ये कि लड़का हॉस्पिटल में एडमिट था और उसने बेड पर लेटे-लेटे ही लड़की की मांग में सिंदूर भरा। हॉस्पिटल में हुई इस अनोखी शादी के गवाह करीब 200 लोग बने। ये है पूरा मामला...
- यहां लक्ष्मी चौक पर प्रसाद हॉस्पिटल है जहां लालाजी नाम का लड़का एडमिट है।
- जमालाबाद के रहने वाले लालाजी और कुढ़नी की रहने वाली सीमा की शादी होने वाली थी।
- बताया जा रहा है कि एक मार्च को लालाजी का एक्सीडेंट हो गया जिसके बाद उन्हें एडमिट कराया गया था।
पांच मार्च को होनी थी शादी
- लालाजी और सीमा की शादी पांच मार्च को होनी थी।
- दिल्ली में प्राइवेट नौकरी करने वाले लालाजी 22 फरवरी को घर आए।
- लड़का और लड़की दोनों के घर में शादी की तैयारी अंतिम चरण में थी।
- इसी बीच एक मार्च को मीनापुरा के नेऊरा के पास सड़क हादसे में लालाजी का पैर टूट गया।
- उसी दिन लड़की के साथ परिवार के लोग हॉस्पिटल पहुंच गए। इसके बाद से लड़की लगातार वहीं थी।
- लालाजी के पिता महेश पासवान और सीमा के पिता योगेंद्र पासवान को कुछ समझ में नहीं आ रहा था।
लड़की ने कर दी ये जिद
- हॉस्पिटल में लालाजी के देखभाल में लगी सीमा इस जिद पर अड़ गई कि अब वो वापस अपने मायके नहीं जाएगी।
- उसकी जिद थी कि वो यहां से वो अब सीधे ससुराल ही जाएगी। उसकी इस जिद के आगे फैमिली को झुकना पड़ा।
- शुक्रवार को दोनों तरफ से हॉस्पिटल में शादी की तैयारियां की गई। सुबह करीब 11 बजे शादी हुई।
- शहनाई की जगह खूब तालियां बजी और लोगों के साथ-साथ हॉस्पिटल स्टाफ और मरीजों ने लालाजी और सीमा को आशीर्वाद दिया।
- शादी के बाद सीमा हॉस्पिटल से ही अपनी सास के साथ ससुराल विदा हो कर चली गई।
आगे की स्लाइड्स में देखें लालाजी और सीमा की शादी की फोटोज...
hin_Deva awa_Deva awa_Deva hin_Deva hin_Deva awa_Deva hin_Deva hin_Deva hin_Deva hin_Deva awa_Deva hin_Deva awa_Deva awa_Deva hin_Deva hin_Deva hin_Deva awa_Deva